b"\n_START_ARTICLE_\nSvjetsko prvenstvo u rukometu C skupine\n_START_PARAGRAPH_\nSvjetsko prvenstvo u rukometu C skupine za mu\xc5\xa1karce (engl. IHF World Men's Handball Championship Division C) je bilo me\xc4\x91unarodno rukometno natjecanje za mu\xc5\xa1karce, igrano od 1976. do 1990. godine u organizaciji Me\xc4\x91unarodne rukometne federacije (IHF). Na prvenstvu su uglavnom sudjelovale europske reprezentacije. Najbolje plasirane mom\xc4\x8dadi sa Svjetskog prvenstva C skupine su se plasirale na Svjetsko prvenstvo B skupine, koje je bilo kvalifikacijsko za Svjetsko prvenstvo i Olimpijske igre. Svjetsko prvenstvo C skupine je igrano u parne godine, a B skupine u neparne godine."